PressReader - WegSleep Kampgids: 2016-08-01 - STOP JY HOUTVRO9 T
STOP JY HOUTVRO9 T
SÓ As jou woon­wa hout­vrot kry, is die as­hoop nie nood­wen­dig sy voor­land nie – dit kán her­stel word. Klein plek­kies kan jy self reg­maak, maar as die hout­vrot oor ’n te groot deel ver­sprei het, moet jy pro­fes­si­o­ne­le hulp in­roep.
Die pro­bleem be­gin ge­woon­lik by las­plek­ke. In die mees­te ge­val­le is dit wa­ter wat in­lek, ve­ral by die rub­ber­se­ëls en a­lu­mi­ni­um­stro­ke op jou wa se dak en om die ven­sters.
Weens die son, wind en weer word die rub­ber met­ter­tyd har­der en se­ël dit na­der­hand nie meer dig nie. Wa­ter en vog kan nou deur­sy­pel. Die skroe­we on­der die se­ëls be­gin roes, wat ’n bie­tjie ruim­te skep so­dat wa­ter en vog kan in­sy­pel na die woon­wa se raam en pa­ne­le. Hand­vat­sels is ook ’n plek waar vog deur­kom, ve­ral as die plas­tiek la­ter be­gin ver­weer.
Ont­hou, die bui­ten­ste s­kil van jou woon­wa is van a­lu­mi­ni­um en die bin­ne­ste s­kil van laag­hout met ’n plas­tiek­la­gie daar­oor. Die dop van die woon­wa is dus wa­ter­dig, en as die nat­tig­heid eers in is, bly dit in die hout. En hoe meer die hout vrot, hoe mak­li­ker sy­pel wa­ter in en hoe ver­der ver­sprei die vrot.
IS DIT ’N FAMILIEKWAAL?
Die mees­te plaas­li­ke pad­wa­ens is vat­baar vir hout­vrot. Par­ty bos­woon­wa­ver­vaar­di­gers ge­bruik so te sê geen hout in hul­le wa­ens nie, maar die oor­gro­te meer­der­heid wa­ens op ons paaie word deels met plan­ke ge­maak. Selfs bos­woon­wa­ens se pa­ne­le is soms van hout ge­maak; en selfs al sien jy van bui­te af ’n a­lu­mi­ni­um­af­wer­king, kan die sy­pa­ne­le, dak en vloer bin­ne steeds van hout wees.
WAT SÊ DIE DOK­TER?
Daar’s ’n ver­skei­den­heid swam­me wat hout­vrot kan ver­oor­saak. Net soos die vi­rus wat jou jong­ste op die speel­ter­rein by ’n maat­jie ge­kry het wat sy im­muun­stel­sel af­breek, net so breek die swam­me die or­ga­nie­se ma­te­ri­aal – die hout – in jou wa af.
Die swam het kos, wa­ter en suur­stof no­dig om te flo­reer. Die sel­lu­lo­se en lig­nien in die hout is sy kos, en as die wa­ter ver­ damp en die hout weer uit­droog, sal die swam ook die gees gee. On­ge­luk­kig is die kans goed dat die swam­spo­re al op ’n an­der plek in jou wa vas­trap­plek ge­kry het. Dan kan dié spo­re lê en wag tot­dat die om­stan­dig­he­de weer reg is om mo­les te maak, al het die hout uit­ge­droog en dit dalk lyk as­of jou pro­ble­me iets van die ver­le­de is.
HOE HOU EK MY WA GE­SOND? Haal ge­reeld die a­lu­mi­ni­um­stro­ke af.
S­meer ’n se­ë­laar met ’n o­lie­ba­sis – soos Po­wer­mas­tick – daar­on­der. Ver­wy­der die ou se­ë­laar met ’n skra­per. Hard­nek­ki­ge stuk­kies kan met ’n pe­trol­lap­pie ver­wy­der word.
As jy die se­ë­laar op­sit, sorg dat die smeer­lyn oor die skroef­gaat­jies loop. Wan­neer jy die stro­ke weer vas­skroef, sal die druk­king ver­oor­saak dat die se­ë­laar e­we­re­dig on­der die strook ver­sprei.
Die skroe­we on­der die rub­ber­se­ëls be­hoort el­ke twee jaar ver­vang te word. Jy sal ver­baas wees wat­ter ska­de vog aan skroe­we kan aan­rig. Skroe­we van ko­per of vlek­vrye staal sal lan­ger hou.
Die rub­ber­stro­ke kan ook el­ke twee jaar ver­vang word.
Jy kan gaat­jies in die a­lu­mi­ni­um­strook aan die on­der­kant van die deur boor so­dat wa­ter wat in­sy­pel, weer kan uit­sy­fer.
S­meer die gaat­jies. Ver­vang die skroe­we. Nu­we rub­bers. Maak drei­ne­rings­gaat­jies. EN HOE WEET EK HY’S SIEK? Hou jou diens­boe­kie vol.
Laat diens jou woon­wa een keer per jaar en vra dan som­mer dat hul­le soek vir vog in die pa­ne­le.
On­der­soek die las­te bo-op die dak by die a­lu­mi­ni­um­stro­ke, en die de­le rond­om die ven­sters – ve­ral bo­langs – eer­ste.
’n O­ne­ga­li­ge af­wer­king bin­ne-in die wa teen van die hout­pa­ne­le is die eer­ste gevaarligte – dis am­per as­of die hout be­gin “kreu­kel”.
Die kans is eg­ter goed dat jy hout­vrot nie som­mer met die blo­te oog sal sien nie en daar­voor sal moet voel. Be­gin bin­ne-in die wa aan die een kant en druk plek-plek hard met jou duim teen die pa­ne­le om te voel of jy “sag­ter” p­lek­ke raak­druk wat ’n te­ken van hout­vrot kan wees.
As jy jou wa wil laat toets met ’n vog­me­ter, kan jy in­loer by jou naas­te Jur­gens Ci-han­de­laar. So ’n vog­toets duur on­ge­veer ’n half­uur. Hul­le doen die me­tings bin­ne-in die wa teen die pa­ne­le. As die me­ter­tjie groen wys, is al­les nog voor die
Kyk hier. Op­pas vir plooie... ... en sel­lu­liet. Kry ’n koors­pen.
wind. As die lig­gie o­ran­je is, is daar te­kens dat die hout wa­ter trek. Maar as die rooi lig­gie brand, het jou wa waar­skyn­lik hout­vrot on­der le­de.
SÓ DOK­TER JY HOM SELF Sny die vrot uit.
Ge­bruik ’n mat­mes en sny die vrot deel uit. Dit sal waar­skyn­lik no­dig wees om die po­lis­ti­reen skoon te skraap waar die pa­neel daar­aan vas­ge­gom was.
Kry ’n stuk pa­neel soort­ge­lyk aan die bin­ne­pa­neel van jou woon­wa by jou woon­wa­win­kel (pa­ne­le vir woon­wa­ens van voor 1988 is so skaars soos hoen­der­tan­de). Sny dit vol­gens die groot­te van die vrot stuk wat jy uit­ge­sny het.
Ge­bruik hout­gom (en pa­neel­spy­kers, in­dien no­dig).
Kry ’n nu­we pa­neel. Gom dit vas. Vul die las met si­li­koon.
Maak dit net­jies of ge­bruik ’n gly­strook. As ’n deel van jou woon­wa se raam ver­vang moet word, sny die aan­ge­tas­te deel heel­te­mal uit. Ver­vang dit met ’n nu­we stuk hout en spalk dit.
EN AS EK DIE CHIRURG SE HULP WIL IN­ROEP?
As jy ver­kies om jou wa na ’n werks­win­kel te vat, hoef hout­vrot­ska­de jou ook nie nood­wen­dig ’n nu­we wa se geld uit die sak te jaag nie.
Ge­mid­del­de her­stel­kos­te vir ma­ti­ge ska­de kan e­nig­iets van R6 000 tot R8 000 be­loop, maar as jy jou Ex­clu­si­ve se in­drin­ger­swam­me los om hul­le tan­de be­hoor­lik in te slaan, kan die her­stel­kos­te jou mak­lik
R40 000 uit die sak jaag.
Af­han­gen­de van hoe groot die ska­de is, kan die her­stel­tyd by
’n werks­win­kel e­nig­iets van 3 we­ke tot 3 maan­de duur, maar die wag­tyd sal ook daar­van af­hang of ver­van­gings­on­der­de­le be­skik­baar is. WegSleep sê: Die kans is goed dat jy hout­vrot nie sien of ruik voor dit te laat is nie. Maar met ’n vog­me­ter soos dié sal ’n han­de­laar gou kan sê hoe staan sa­ke in jou wa.